ai4bharat/Pralekha huggingface dataset:
জলশক্তি মন্ত্রক
প্রধানমন্ত্রী শ্রী নরেন্দ্র মোদী ‘হর ঘর জল’-এর আওতায় জল ও স্যানিটেশনের উপর কেন্দ্রীয় বাজেট ২০২২-এর ইতিবাচক প্রভাব নিয়ে ওয়েবিনারে ভাষণ দেবেন
নতুন দিল্লি, ২২ ফেব্রুয়ারি, ২০২২
জল এবং স্যানিটেশনের উপর কেন্দ্রীয় বাজেট ২০২২-এর ইতিবাচক প্রভাব নিয়ে বুধবার  একটি ওয়েবিনারের আয়োজন করা হয়েছে। আত্মনির্ভর ভারত গঠনের অঙ্গ হিসেবে প্রতিটি গ্রামীণ পরিবারে নলের মাধ্যমে দৈনিক মাথাপিছু ৫৫ লিটার  পরিশুদ্ধ জল সরবরাহ করার উদ্দেশ্যে আত্মনির্ভর ভারত গঠনের লক্ষ্য অর্জনের অঙ্গ হিসেবে এই ওয়েবিনারের আয়োজন করা হয়েছে। প্রধানমন্ত্রী শ্রী নরেন্দ্র মোদী বুধবার সকাল ১০টায় ভার্চুয়াল মাধ্যমে ওয়েবিনারে ভাষণ দেবেন। অনুষ্ঠানে কেন্দ্রীয় জলশক্তি মন্ত্রী শ্রী গজেন্দ্র সিং শেখওয়াত, জলশক্তি প্রতিমন্ত্রী শ্রী প্রহ্লাদ সিং প্যাটেল, শ্রী বিশ্বেশ্বর টুডু সহ রাষ্ট্রসঙ্ঘ, ইউনিসেফের ‘ওয়াশ’ কর্মসূচির প্রতিনিধি, এর সঙ্গে যুক্ত প্রযুক্তিগত বিশেষজ্ঞরা বক্তব্য রাখবেন।
সকাল ১১টায়, এই ক্ষেত্র যুক্ত বিশিষ্ট ব্যক্তিবর্গ, বেসরকারি ক্ষেত্রের প্রতিনিধি ও তৃণমূল স্তরের বিভিন্ন সংস্থার ব্যক্তিরা বাজেট এবং গ্রামীণ এলাকায় প্রতিটি বাড়িতে নিরাপদ পানীয় জল সরবরাহের বিষয় নিয়ে মতামত জানাবেন। জল জীবন মিশন বাস্তবায়নের বিষয় নিয়েও পরামর্শ দেবেন তারা। উল্লেখ্য, একাধিক রাজ্য সরকার এই প্রকল্প বাস্তবায়নে পঞ্চায়েতরাজ প্রতিষ্ঠানকে যুক্ত করেছে। এমনকি জল কমিটি গঠন এবং গ্রামীণ কর্মপরিকল্পনা প্রণয়নের জন্য শহরের সামাজিক সংস্থাগুলিকে যুক্ত করা হয়েছে। এই ওয়েবিনারে এইসব সংগঠনের সদস্যরাও তাদের ক্ষেত্রীয় পর্যায়ে কাজ সম্পর্কে মতামত জানাবেন।
‘সবকা সাথ, সবকা বিকাশ, সবকা বিশ্বাস ও সবকা প্রয়াস’-এর উদাহরণ অনুসারে বলা যায়, ১০০টি জেলা, ১ হাজার ১৪৪টি ব্লক, ৬৬ হাজার ৬৪৭টি গ্রাম পঞ্চায়েত এবং ১ লক্ষ ৩৭ হাজার ৬৪২টি গ্রামে ‘হর ঘর জল’-এ কর্মসূচি বাস্তবায়িত হয়েছে। ৩০ মাসের অল্প সময়ের মধ্যে দেশের ৯ কোটি গ্রামীণ পরিবারকে নলবাহিত জলের সংযোগ দেওয়া গেছে। গোয়া, তেলেঙ্গানা ও হরিয়ানা এবং আন্দামান নিকোবর দ্বীপপুঞ্জ, দাদরা ও নগর হাভেলি, দমন ও দিউ এবং পুদুচেরিকে ১০০ শতাংশ নলবাহিত জল সরবরাহের সুবিধার আওতায় নিয়ে আসা সম্ভব হয়েছে। এবছর এখনও পর্যন্ত ‘হর ঘর জল’ কর্মসূচি পাঞ্জাবে ৯৯ শতাংশ, হিমাচল প্রদেশে ৯৩ শতাংশ, গুজরাটে ৯২ শতাংশ এবং বিহারে ৯০ শতাংশে পৌঁছেছে।
CG/SS/SKD/
(Visitor Counter : 105
খাদ্যপ্রক্রিয়াকরণশিল্পমন্ত্রক
‘টপ’ ফসলের মূল্যের অস্থিরতা
নতুন দিল্লি, ০৪ ফেব্রুয়ারি, ২০২২
টমেটো, পেঁয়াজ এবং আলু  ফসরের দাম ওঠানামার পেছনে আবহাওয়ার পরিস্থিতি সহ বেশ কিছু কারণ রয়েছে। ফসল বপনের ধরণের ক্ষেত্রে ঋতু অনুসারে পরিবর্তন, পরবর্তী রবি/ খরিফ মরশুমের আগে থেকেই ফসল তাড়াতাড়ি ঘরে তোলা এবং আগের মরশুমের ফসলের অবশিষ্টাংশ পড়ে থাকা ইত্যাদি কারণে এই টপ জাতীয় ফসলের দাম ওঠানামা করে থাকে।
খাদ্য প্রক্রিয়াকরণ শিল্প মন্ত্রক অপারেশন গ্রিনস  প্রকল্পের স্বল্পমেদায়ী পদক্ষেপের আওতায় চাষের সময় কঠিন পরিস্থিতিতে এই ‘টপ’ ফসল সহ অন্যান্য প্রয়োজনীয় ফল ও সব্জির জন্য পরিবহণ/ গুদামজাত করার ক্ষেত্রে ৫০ শতাংশ ভর্তুকি দিয়ে এধরণের ফসলের দাম স্থিতিশীল রাখতে সাহায্য করে থাকে।
মন্ত্রক ন্যাশলনাল এগ্রিকালচারাল কো-অপারেটিভ মার্কেটিং ফেডারেশন অফ ইন্ডিয়া লিমিটেড -এর মাধ্যমে টমেটো, পেঁয়াজ এবং আলু  ফসলের বর্তমান দামের উপর নজর রাখতে ‘বাজার বুদ্ধিমত্তা ও প্রাথমিক সতর্কতা ব্যবস্থা’  পোর্টাল তৈরি করেছে। উল্লেখ্য, অপারেশন গ্রিনস ২০১৮ সালের নভেম্বর মাস থেকে বাস্তবায়িত হয়েছে। তবে, এই বিষয় নিয়ে এখনও পর্যন্ত কোনো গবেষণার কাজ হয়নি।
রাজ্যসভায় আজ এক প্রশ্নের লিখিত উত্তরে একথা জানিয়েছেন কেন্দ্রীয় খাদ্য প্রক্রিয়াকরণ শিল্প প্রতিমন্ত্রী শ্রী প্রহ্লাদ সিং প্যাটেল।
CG/SS/SKD/
(Visitor Counter : 118
বিজ্ঞানওপ্রযুক্তিমন্ত্রক
গ্রামাঞ্চল এবং প্রত্যন্ত এলাকায় কোভিড-১৯এর নমুনা পরীক্ষা দ্রুততার সঙ্গে করার জন্য স্বল্প মূল্যের টেস্ট কিট তৈরিতে নতুন উদ্যোগগুলিকে ডিএসটি-র সহায়তা
নয়াদিল্লী, ১৫ মে, ২০২১
কোভিড-১৯এর নমুনা পরীক্ষার জন্য মুম্বাই ভিত্তিক একটি নতুন উদ্যোগী সংস্থা র্যা পিড অ্যান্টিজেন টেস্টের মাধ্যমে মাত্র ১০০ টাকায় পরীক্ষা করার উদ্যোগ নিয়েছে। পতঞ্জলী ফার্মা আরটিপিসিআর এবং র্যা পিড অ্যান্টিজেন টেস্ট যাতে কম পয়সায় করা যায় তার জন্য প্রয়োজনীয় উদ্যোগ নিয়েছে। বিজ্ঞান ও প্রযুক্তি দপ্তর ২০২০র জুলাই মাসে কোভিড-১৯এর নমুনা দ্রুত পরীক্ষা করার জন্য দ্য সেন্টার ফর আগমেন্টিং ওয়ার উইথ কোভিড-১৯ হেল্থ ক্রাইসিস বা ‘কবোচ’ প্রকল্পের মাধ্যমে এই উদ্যোগ নিয়েছে। বম্বে আইআইটি এই ধরণের কিটটি উদ্ভাবন করেছে। এই কিটের সমস্ত প্রযুক্তি তারা পতঞ্জলী ফার্মাকে হস্তান্তরিত করেছে। ৮-৯ মাসের মধ্যেই উদ্ভাবিত কিটটির কার্যকারিতা বিভিন্ন কোভিড কেন্দ্রে গিয়ে পরীক্ষা করা হয়েছে।
নতুন উদ্যোগী এই সংস্থা জুন মাসের গোড়ায় র্যা পিড কোভিড-১৯ অ্যান্টিজেন টেস্টের উপাদানগুলি বাজারে নিয়ে আসবে। এর সাহায্যে ১০-১৫ মিনিটের মধ্যে নমুনা পরীক্ষা করা যায়। এই পরীক্ষা অত্যন্ত ব্যয় সাশ্রয়ী যার সাহায্য নিয়ে মহামারীকে সহজেই নিয়ন্ত্রণ করতে সুবিধা হবে। পতঞ্জলী ফার্মা বর্তমানে বিজ্ঞান ও প্রযুক্তি দপ্তরের ‘সিড’ তহবিল, ব্রিকস গোষ্ঠীভুক্ত দেশগুলির ইগনিশন তহবিল এবং মার্কিন যুক্তরাষ্ট্রের ফ্লোরিডা বিশ্ববিদ্যালয়ের সঙ্গে যৌথভাবে আইইউএসএসটিএফ তহবিলের সাহায্যে কোভিড-১৯এর নমুনা পরীক্ষার জন্য নানা প্রযুক্তি নিয়ে কাজ করছে।
(CG/CB/NS
অর্থমন্ত্রক
রাজস্ব ঘাটতি-বাবদ অনুদান হিসেবে ১৭টি রাজ্যকে ৯,৮৭১ কোটি টাকা
চলতি অর্থবর্ষে রাজ্যগুলিকে রাজস্ব ঘাটতি-বাবদ মোট অনুদানের পরিমাণ ৫৯,২২৬ কোটি টাকা
নয়াদিল্লি, ৯ সেপ্টেম্বর, ২০২১
কেন্দ্রীয় অর্থ মন্ত্রকের ব্যয়বরাদ্দ দপ্তর বৃহস্পতিবার  রাজ্যগুলিকে অধিক খরচ হওয়ার দরুণ রাজস্ব ঘাটতি মেটাতে পঞ্চম মাসিক কিস্তিবাবদ অনুদান হিসেবে ৯,৮৭১ কোটি টাকা মিটিয়ে দিয়েছে। ষষ্ঠ কিস্তিতে প্রাপ্য মেটানোর পর চলতি অর্থবর্ষে রাজ্যগুলিকে অধিক খরচ হওয়ার দরুণ ঘাটতি মেটাতে অনুদান হিসেবে মোট ৫৯,২২৬ কোটি টাকা দেওয়া হয়েছে। ২০২১-২২ অর্থবর্ষে রাজ্যগুলিকে অধিক খরচ হওয়ার দরুণ রাজস্ব ঘাটতি মেটাতে অনুদান-বাবদ প্রদেয় অর্থ মিটিয়ে দেওয়া হয়েছে।
সংবিধানের ২৭৫ নং ধারার আওতায় রাজ্যগুলিকে অধিক খরচ হওয়ার দরুণ রাজস্ব ঘাটতি মেটাতে অনুদান দেওয়ার সংস্থান রয়েছে। পঞ্চদশ অর্থ কমিশনের সুপারিশ অনুযায়ী মাসিক কিস্তিতে রাজ্যগুলিকে রাজস্ব ঘাটতি মেটাতে এই অনুদান দেওয়া হয়। কমিশন, ২০২১-২২ অর্থবর্ষে ১৭টি রাজ্যকে অনুদান দেওয়ার সুপারিশ করে।
রাজ্যগুলির রাজস্ব ও ব্যয়ের পরিমাণের মধ্যে ফারাক নিরূপণ করে কমিশন অনুদানের পরিমাণের বিষয়টি রাজ্যভিত্তিক স্থির করে থাকে।
পঞ্চদশ অর্থ কমিশন অধিক খরচ হওয়ার দরুণ ১৭টি রাজ্যকে রাজস্ব ঘাটতি মেটাতে ২০২১-২২ অর্থবর্ষে মোট ১ লক্ষ ১৮ হাজার ৪৫২ কোটি টাকা অনুদানের সুপারিশ জানায়। এর মধ্যে এখনও পর্যন্ত ওই ১৭টি রাজ্যকে মোট অনুদানের ৫০ শতাংশ বা ৫৯,২২৬ কোটি টাকা মিটিয়ে দেওয়া হয়েছে।
অধিক খরচ হওয়ার দরুণ রাজস্ব ঘাটতি-বাবদ অনুদান মেটানোর ক্ষেত্রে অর্থ কমিশন যে ১৭টি রাজ্যের নাম সুপারিশ করে তার মধ্যে পশ্চিমবঙ্গও রয়েছে। কমিশনের সুপারিশ অনুযায়ী সেপ্টেম্বর মাসে রাজস্ব ঘাটতি-বাবদ অনুদান হিসেবে ষষ্ঠ কিস্তিতে পশ্চিমবঙ্গকে ১,৪৬৭ কোটি ২৫ লক্ষ টাকা দেওয়া হয়েছে। এর ফলে, ২০২১-২২ অর্থবর্ষে পশ্চিমবঙ্গকে রাজস্ব ঘাটতি-বাবদ মোট প্রদেয় অনুদানের পরিমাণ ৮,৮০৩ কোটি ৫০ লক্ষ টাকা।
CG/BD/DM/
(Visitor Counter : 149
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৫৭ কোটি ১৩ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১৬ কোটি ৫০ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ১২ জানুয়ারি, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ১৫৭ কোটি ১৩ লক্ষ ৪৩ হাজার ৫৭৫টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৬ কোটি ৫০ লক্ষ ৮৮ হাজার ৮৬টি টিকার ডোজ হাতে রয়েছে।
CG/CB/SB
(Visitor Counter : 90
অর্থমন্ত্রক
কলকাতায় রিজার্ভ ব্যাঙ্ক অফ ইন্ডিয়ার আঞ্চলিক সংবাদ মাধ্যমের জন্য কর্মশালা
কলকাতা, ২২ই ফেব্রুয়ারী, ২০২১
রিজার্ভ ব্যাঙ্কের কাজকর্ম সম্পর্কে জনসাধারণকে সঠিক তথ্য জানাতে সংবাদ মাধ্যমের ভূমিকা গুরুত্বপূর্ণ। সংবাদ মাধ্যমের প্রতিনিধিদের এই ব্যাঙ্কের বিভিন্ন কর্মকান্ড সম্পর্কে জানাতে আজ কলকাতায় রিজার্ভ ব্যাঙ্ক একটি কর্মশালার আয়োজন করে।
রিজার্ভ ব্যাঙ্কের বিভিন্ন নীতি গ্রহণ ও নানা কর্মকান্ডের কথা এই কর্মশালায় বিস্তারিত ভাবে আলোচিত হয়। আর্থিক লেনদেনের সর্বশেষ ব্য়বস্থাপনা, ব্যাঙ্কের বিভিন্ন আর্থিক বিষয়, নিয়ন্ত্রণ ও নজরদারী, টাকা – পয়সার ব্যবস্থাপনা, রিজার্ভ ব্যাঙ্কের তথ্য ভান্ডার ও ওয়েবসাইট নিয়ে এই কর্মশালায় বিভিন্ন তথ্য জানানো হয়েছে।
রিজার্ভ ব্যাঙ্কের ডেপুটি গর্ভনর শ্রী এম রাজেশ্বর রাও বলেন, আর্থিক নীতি নির্ধারণ ছাড়াও রিজার্ভ ব্যাঙ্ক কর্মকান্ডে যুক্ত রয়েছে। এক্ষেত্রে স্বচ্ছতা, সময়ানুবর্তিতা এবং দায়বদ্ধতার বিষয়টি বিশেষ গুরুত্ব পায়। শ্রী রাও সাংবাদিকদের উদ্দেশে বলেন, কোনো তথ্য প্রকাশ করার আগে সেটি যেন যথাযথভাবে যাচাই করে নেওয়া হয়। আর্থিক সমন্বয় উন্নয়ন দপ্তরের চিফ জেনারেল ম্যানেজার শ্রীমতী সোনালী সেনগুপ্ত ব্যাঙ্কের বিভিন্ন উন্নয়নমূলক উদ্যোগে ভূমিকার কথা নিয়ে কর্মশালায় আলোচনা করেছেন। এছাড়াও আর্থিক স্বাক্ষরতা ও সমন্বয়ের বিষয়টিও তিনি উল্লেখ করেন। নিয়ন্ত্রণ দপ্তরের চিফ জেনারেল ম্যানেজার প্রকাশ বালিয়ার সিং ভারতে আর্থিক নীতির নিয়ন্ত্রণ ও নজরদারী নিয়ে আলোচনা করেছেন। টাকা – পয়সা সংক্রান্ত ব্যবস্থাপনা দপ্তরের চিফ জেনারেল ম্যানেজার শ্রী ঈশান শুক্লা দেশে মুদ্রা সংক্রান্ত বিভিন্ন বিষয়, ব্যাঙ্ক কিভাবে পরিচালনা করে, সে বিষয়ে আলোচনা করেন। বৈদ্যুতিন পদ্ধতিতে আর্থিক লেনদেনের বিষয় নিয়ে আর্থিক লেনদেন দপ্তরের চিফ জেনারেল ম্যানেজার শ্রী পি বাসুদেবন, আর্থিক বিভিন্ন বিষয় সম্পর্কে কর্মশালায় অংশগ্রহণকারীদের জানান। এই কর্মশালার উদ্বোধন করে রিজার্ভ ব্যাঙ্কের কলকাতার রিজিওনাল ডিরেক্টর শ্রী সুশোভন সিনহা সাংবাদিকদের অর্থনীতির ক্ষেত্রে তথ্য পরিবেশনের বিষয়ে গুরুত্বপূর্ণ ভূমিকা পালনের কথা উল্লেখ করেন। যোগাযোগ দপ্তরের চিফ জেনারেল ম্যানেজার শ্রী যোগেশ দয়াল রিজার্ভ ব্যাঙ্ক সংক্রান্ত বিভিন্ন তথ্য কিভাবে পাওয়া যাবে এবং ব্যাঙ্কের ওয়েবসাইট থেকে কিভাবে বিশদ তথ্য জানা যাবে, সেবিষয়ে আলোকপাত করেন।
প্রধানমন্ত্রীরদপ্তর
সুপ্রিম কোর্টের রায়দান নতুন প্রভাতের সূচনা করলঃ প্রধানমন্ত্রী
রায়কে প্রধানমন্ত্রীর ঐতিহাসিক বলে বর্ণনা ; একযোগে ভারতবাসীদের নতুন ভাবে নব ভারত গড়ার আহ্বান
নতুনদিল্লি, ৯ নভেম্বর,
অযোধ্যা মামলায় সুপ্রিম কোর্টের রায়কে প্রধানমন্ত্রী ঐতিহাসিক বলে বর্ণনা করেছেন। আজকের দিনটিকে তিনি ভারত ও ভারতীয় বিচার ব্যবস্থার ইতিহাসে স্বর্ণ দিবস বলে উল্লেখ করেছেন। শ্রী নরেন্দ্র মোদী নতুন ভারত গড়ার জন্য সকলকে ঐক্যবদ্ধ হবার উপর জোর দেন। সকলের উন্নয়নের লক্ষ্যে কাজ করার আহ্বান জানান।
প্রধানমন্ত্রী বলেন, “ আজ , ৯ নভেম্বর, করতারপুর করিডোরের সূচনা হল। এখানে ভারতের তরফে উদ্যোগ নেওয়া হয়েছিল। পাকিস্তানের পক্ষেও উদ্যোগ নেওয়া হয়।
আর আজ অযোধ্যা মামলার রায়দানের মধ্যে দিয়ে , এই দিন- ৯ নভেম্বর আমাদের ঐক্যবদ্ধ থাকার শিক্ষা দিয়েছে এবং একসঙ্গে প্রগতির পথে যাবার পথ দেখিয়েছে।“
তিনি বলেন, সর্বোচ্চ আদালত ধৈর্য ধরে প্রত্যেকের বক্তব্য শুনেছেন, এবং সর্ব সম্মতভাবে রায়দান করেছেন, যার মাধ্যমে দৃঢ় ইচ্ছাশক্তি প্রতিফলিত হয়।
তিনি আরো বলেন, “আজকের এই রায়দানের মধ্যে দিয়ে সুপ্রিম কোর্ট এই বার্তা দিল যে, কঠিন সব সমস্যার সমাধানও সংবিধান মেনেই আইনসঙ্গতভাবে করা সম্ভব।
এই রায়ের মাধ্যমে আমরা এটা শিখলাম, কোন কিছুতে দেরি হলেও ধৈর্য ধরতে হয়। তাহলেই সকলের স্বার্থ সুরক্ষিত থাকে।
প্রতিটি পরিস্থিতিতে আমাদের ভারতের সংবিধানের উপর আস্থা রাখা জরুরী, ভারতের বিচার ব্যবস্থায় আমাদের বিশ্বাস অটুট থাকাটা অত্যন্ত গুরুত্বপূর্ণ। “
প্রধানমন্ত্রী বলেন যে, সর্বোচ্চ আদালত রাম মন্দির বানানোর জন্য যে সিদ্ধান্তর কথা বলেছে সেই সিদ্ধান্তের ফলে দেশের সব নাগরিকের দেশ গড়ার কাজের দায়িত্ব আরো বেড়ে গেল। দেশের বিকাশের জন্য আমাদের মধ্যে যে সৌহার্দ্য, বন্ধুত্বের সম্পর্ক, ঐক্যবোধ ও শান্তি রয়েছে, তা খুবই গুরুত্বপূর্ণ। তিনি অভীষ্ট লক্ষ্যে পৌঁছানোর জন্য সকল নাগরিককে একসঙ্গে কাজ করতে, এক পথে চলতে আহ্বান জানান।
CG/CB
(Visitor Counter : 71
প্রতিরক্ষামন্ত্রক
ভারতীয় নৌবাহিনীর প্রস্তুত করা স্বল্প মূল্যের পিপিইর বেশীসংখ্যায় উৎপাদনের লক্ষ্যে পেটেন্টের জন্য আবেদন
নতুন দিল্লি, ১৪ মে, ২০২০
ভারতীয় নৌবাহিনীর তৈরী ব্যক্তিগত চিকিৎসা সুরক্ষা সরঞ্জাম  র অনেক বেশী সংখ্যায় দ্রুত উৎপাদনের লক্ষ্যে একটি বড় পদক্ষেপ হিসেবে, প্রতিরক্ষা মন্ত্রকের ইন্টেলেকচুয়াল প্রপার্টি ফ্যাসিলিটেশন সেল , বিজ্ঞান ও প্রযুক্তি মন্ত্রকের অধীনে একটি সংস্থা, জাতীয় গবেষণা উন্নয়ন কর্পোরেশন , এর সঙ্গে সহযোগিতায় পেটেন্টের আবেদন দাখিল করেছে। , এটি বিজ্ঞান ও প্রযুক্তি মন্ত্রকের অধীনে একটি উদ্যোগ।
ভারতীয় নৌবাহিনীর একজন ডাক্তার, এই স্বল্পমূল্যের পিপিইগুলির নকশা তৈরী করে, মুম্বইয়ের ইনস্টিটিউট অব নেভাল মেডিসিনের  এর ইনোভেশন সেল-এ প্রকাশ করেছেন। মুম্বাইয়ের নৌবাহিনীর এলাকায় এগুলির প্রাথমিক উৎপাদন শুরু হয়েছে।
নৌবাহিনীর তৈরী এই পিপিই, একটি বিশেষ কাপড় দিয়ে তৈরি যা বাজারে পাওয়া অন্যান্য পিপিইগুলির তুলনায় বাতাস চলাচলে অনেক বেশীমাত্রায় সক্ষম, ভারতের গরম এবং আর্দ্র আবহাওয়ার ক্ষেত্রে ব্যবহারের জন্য যা আদর্শ। তাছাড়া এগুলি অনেক বেশীমাত্রায় সুরক্ষিত।
স্বল্প ব্যয়ের এই পিপিইর ব্যাপক উৎপাদন শুরু করতে নৌবাহিনী, আইপিএফসি এবং এনআরডিসি বর্তমানে প্রচেষ্টা চালাচ্ছে। দ্রুতগতিতে পিপিইগুলির উৎপাদনের জন্য এনআরডিসি যোগ্য সংস্থাগুলিকে চিহ্নিত করছে। করোনা ভাইরাসের বিরুদ্ধে লড়াইয়ে অত্যন্ত তাৎপর্যপূর্ণ ও জরুরি পদক্ষেপ হিসেবে দেশের প্রথম সারির স্বাস্থ্যসেবা প্রদানকারীদের আরামদায়ক পিপিই সরবরাহ করার বিষয়টি গণ্য করা হয়, বেশী মূলধন বিনিয়োগ না করে সাশ্রয়ী মূল্যে দেশীয়ভাবে এই পিপিইগুলির উৎপাদন করা সম্ভব। লাইসেন্সপ্রাপ্ত উৎপাদনে আগ্রহী সংস্থা / স্টার্ট আপগুলি cmdnrdc@nrdcindia.com এ যোগাযোগ করতে পারে।
রক্ষা জ্ঞান শক্তি প্রকল্পের অধীনে গঠিত আইপিএফসি-র সাথে সমন্বয় বজায় রেখে ভারতীয় নৌবাহিনীর পক্ষ থেকে এ ধরনের উদ্ভাবনী প্রয়াস চালানো হচ্ছে।
(CG/TG
কৃষিমন্ত্রক
সম্প্রতি কৃষি ক্ষেত্রে সংস্কারের ফলে বাধাহীন বাণিজ্য ও কৃষিপণ্যের লাভজনক দাম পাওয়া এখন কৃষকদের জন্য নিশ্চিত হয়েছে : শ্রী নরেন্দ্র সিং তোমর, কেন্দ্রীয় কৃষি ও কৃষক কল্যাণ মন্ত্রী
নতুন দিল্লি, ০৭ই জুলাই, ২০২০
কেন্দ্রীয় কৃষি ও কৃষক কল্যাণ, গ্রামোন্নয়ন ও পঞ্চায়েতীরাজ মন্ত্রী শ্রী নরেন্দ্র সিং তোমর বলেছেন, কৃষকরা যাতে তাঁদের ফসলের যথাযথ দাম পান, সরকার তার জন্য সম্ভাব্য সব রকমের পদক্ষেপ নিয়েছে। উত্তরপ্রদেশের বাদাউনের ডাটাগঞ্জে ভিডিও কনফারেন্সের মাধ্যমে তিনি কৃষি বিজ্ঞান কেন্দ্রর ভিত্তি প্রস্তর স্থাপন অনুষ্ঠানে বক্তব্য রাখছিলেন। মন্ত্রী বলেন, দুটি নতুন অধ্যাদেশ এবং কৃষি ক্ষেত্রে অন্যান্য আইনী সংস্কারের মাধ্যমে কৃষকরা এখন থেকে দেশের যে কোনো প্রান্তে লাভজনক দামে তাঁদের ফসল বিক্রি করতে পারবেন। এর জন্য যে সব বিধি নিষেধ ছিল, সেগুলি সব প্রত্যাহার করে নেওয়া হয়েছে। ব্যবসায়ীদের কাছে যখন কৃষিপণ্য বিক্রি করবেন, তখন কৃষকরা যাতে তাঁদের কৃষিকাজে ব্যয় হওয়া অর্থ নিশ্চিতভাবে ফেরৎ পান তার জন্য মূল্য নিশ্চিতকরণ এবং কৃষি পরিষেবা সংক্রান্ত কৃষক  চুক্তি অধ্যাদেশ ২০২০ সহায়ক হবে।
কেন্দ্রীয় কৃষি মন্ত্রী আরো বলেন, কৃষি ক্ষেত্রের সঙ্গে অন্যান্য ক্ষেত্রগুলির ব্যবধান ঘোচাতে প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় সরকার বিভিন্ন পদক্ষেপ গ্রহণ করেছে। দেশ এখন শুধু খাদ্যশস্যের বিষয়ে স্বনির্ভরই হয়ে ওঠেনি, দেশে এখন অতিরিক্ত খাদ্যশস্য উৎপাদিত হচ্ছে। ৮৬ শতাংশ ক্ষুদ্র ও প্রান্তিক চাষী সব ধরণের সরকারী প্রকল্পের আওতায় এসেছেন। কৃষি বিজ্ঞান কেন্দ্র এবং বিজ্ঞানীরা এক্ষেত্রে গুরুত্বপূর্ণ ভূমিকা পালন করছেন। মন্ত্রী, মাটির স্বাস্থ্য পরীক্ষা, অহেতুক অতিরিক্ত কীটনাশকের ব্যবহার আটকানো, সেচের জল বাঁচিয়ে শস্য উৎপাদন বৃদ্ধি করার ক্ষেত্রে কৃষি বিজ্ঞান কেন্দ্রগুলির গুরুত্বপূর্ণ ভূমিকার কথা উল্লেখ করেন। এই প্রসঙ্গে তিনি বলেন, সংঘবদ্ধভাবে কৃষিকাজ এবং আঞ্চলিক পরিবেশ অনুসারে চাষবাস করার ক্ষেত্রে পরামর্শ দেবার বিষয়ে এই কেন্দ্রগুলি অগ্রনী ভূমিকা পালন করছে।
অনুষ্ঠানে কৃষি প্রতিমন্ত্রী শ্রী কৈলাশ চৌধুরী, উত্তরপ্রদেশের মন্ত্রীরা, আইসিএআর-এর মহানির্দেশক ড. ত্রিলোচন মহাপাত্র সহ পদস্থ আধিকারিক, শিক্ষাবিদ এবং বৈজ্ঞানিকরা ভিডিও কনফারেন্সের মাধ্যমে এই অনুষ্ঠানে যোগ দেন। বৈঠকে জানানো হয়, দেশে ৭২০টি কৃষি বিজ্ঞান কেন্দ্র এবং ১৫১টি জলবায়ু বান্ধব গ্রাম, বিভিন্ন পরিবেশে প্রযুক্তিগত সহায়তা করছে। কৃষি বিজ্ঞান কেন্দ্রগুলি প্রতিবছর প্রায় ১৫ লক্ষ কৃষক ও যুবক – যুবতীকে প্রশিক্ষণ দিচ্ছে।
(CG/CB/SFS
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লী, ০২ ফেব্রুয়ারি, ২০২২
দেশ জুড়ে টিকাকরণ অভিযানে এ পর্যন্ত ১৬৭ কোটি ২৯ লক্ষ টিকা দেওয়া হয়েছে।
দেশে চিকিৎসাধীন সংক্রমিতের সংখ্যা বর্তমানে ১৬ লক্ষ ২১ হাজার ৬০৩।
দেশে বর্তমানে করোনায় আক্রান্তের হার মোট আক্রান্তের ৩.৯ শতাংশ।
কোভিড মুক্তের হার বর্তমানে ৯৪.৯১ শতাংশ।
দেশে গত ২৪ ঘণ্টায় সুস্থ হয়েছেন ২ লক্ষ ৮১ হাজার ১০৯ জন। এখনও পর্যন্ত সুস্থ হয়ে উঠেছেন ৩ কোটি ৯৫ লক্ষ ১১ হাজার ৩০৭।
দেশে গত ২৪ ঘণ্টায় নতুন করে আক্রান্ত ১ লক্ষ ৬১ হাজার ৩৮৬ জন।
দৈনিক সংক্রমণের হার ৯.২৬ শতাংশ।
সাপ্তাহিক সংক্রমণের হার ১৪.১৫ শতাংশ।
এখনও পর্যন্ত নমুনা পরীক্ষা হয়েছে ৭৩ কোটি ২৪ লক্ষ।
গত ২৪ ঘণ্টায় ১৭ লক্ষ ৪২ হাজার ৭৯৩টি নমুনা পরীক্ষা হয়েছে।
CG/CB /NS
(Visitor Counter : 87
উত্তর-পূর্বাঞ্চলেরউন্নয়নসংক্রান্তমন্ত্রক
আগামীকাল শিলং-এ উত্তর-পূর্বাঞ্চলীয় পরিষদের সুবর্ণ জয়ন্তী সমারোহ অনুষ্ঠানে যোগ দেবেন প্রধানমন্ত্রী; উপস্থিত থাকবেন কেন্দ্রীয় স্বরাষ্ট্র মন্ত্রীও
এই উপলক্ষে প্রকাশিত হবে ‘গোল্ডেন ফুটপ্রিন্টস’ নামে একটি স্মারক গ্রন্থ
নয়াদিল্লি, ১৭ ডিসেম্বর, ২০২২
আগামীকাল অর্থাৎ, ১৮ ডিসেম্বর শিলং-এ উত্তর-পূর্বাঞ্চলীয় পরিষদের সুবর্ণ জয়ন্তী উদযাপন অনুষ্ঠানে যোগ দেবেন প্রধানমন্ত্রী শ্রী নরেন্দ্র মোদী। পরিষদের এক সরকারি বৈঠকে ভাষণও দেবেন তিনি। অনুষ্ঠানে উপস্থিত থাকবেন কেন্দ্রীয় স্বরাষ্ট্র মন্ত্রী তথা পরিষদের চেয়ারম্যান শ্রী অমিত শাহ।
পরিষদের বৈঠকটি অনুষ্ঠিত হবে স্টেট কনভেনশন সেন্টারের প্রেক্ষাগৃহে। পরে, শিলং-এর পোলো গ্রাউন্ডে একটি জনসভাতেও বক্তব্য রাখবেন প্রধানমন্ত্রী।
এদিন পরিষদের সুবর্ণ জয়ন্তী অনুষ্ঠান তথা বৈঠকে প্রধানমন্ত্রী এবং কেন্দ্রীয় স্বরাষ্ট্র মন্ত্রী ছাড়াও উপস্থিত থাকবেন উত্তর-পূর্বাঞ্চলীয় উন্নয়ন দপ্তরের কেন্দ্রীয় মন্ত্রী, উত্তর-পূর্ব রাজ্যগুলির রাজ্যপাল ও মুখ্যমন্ত্রীরা এবং সংশ্লিষ্ট অঞ্চল থেকে নির্বাচিত কেন্দ্রীয় মন্ত্রীরা। এছাড়া, সুবর্ণ জয়ন্তী অনুষ্ঠানে যোগ দেবেন এই অঞ্চল থেকে নির্বাচিত সাংসদ ও বিধায়করা। উপস্থিত থাকবেন উত্তর-পূর্বাঞ্চলীয় পরিষদ মনোনীত সদস্যরাও।
উত্তর-পূর্বাঞ্চলীয় রাজ্যগুলির মুখ্য সচিবরা ছাড়াও কয়েকটি বিশেষ বিশেষ কেন্দ্রীয় মন্ত্রকের সচিব, উত্তর-পূর্বাঞ্চলীয় রাজ্যগুলির বিভিন্ন দপ্তরের পদস্থ আধিকারিক এবং উত্তর-পূর্বাঞ্চলীয় পরিষদের সক্রিয় উদ্যোগ ও সহযোগিতায় স্থাপিত গুরুত্বপূর্ণ সংস্থাগুলির প্রধানরা।
প্রধানমন্ত্রীর জনসমাবেশে স্থানীয় অধিবাসীরা ছাড়াও উপস্থিত থাকবেন বিশিষ্ট নাগরিকরা। এছাড়াও, বিভিন্ন স্বনির্ভর গোষ্ঠী ও কৃষক গোষ্ঠীর প্রতিনিধিরাও যোগ দেবেন এই সমাবেশে। প্রধানমন্ত্রীর এই অনুষ্ঠানে ১০ হাজারের মতো মানুষ উপস্থিত থাকবেন বলে মনে করা হচ্ছে।
প্রসঙ্গত উল্লেখ্য, ১৯৭১ সালে সংসদের এক বিশেষ আইনের আওতায় উত্তর-পূর্বাঞ্চলীয় পরিষদ গঠন করা হয়। আনুষ্ঠানিকভাবে এর সূচনা ঘটে ১৯৭২-এর ৭ নভেম্বর। এ বছর নভেম্বর মাসে উত্তর-পূর্বাঞ্চলীয় পরিষদের ৫০ বছর পূর্তি হয়েছে।
এ বছর অক্টোবর মাসে গুয়াহাটিতে অনুষ্ঠিত পরিষদের পূর্ণাঙ্গ অধিবেশনে উপস্থিত ছিলেন কেন্দ্রীয় স্বরাষ্ট্র মন্ত্রী তথা উত্তর-পূর্বাঞ্চলীয় পরিষদের চেয়ারম্যান শ্রী অমিত শাহ। বৈঠকে স্থির হয় যে পরিষদের ৫০ বছর পূর্তি অনুষ্ঠানটি যথাযোগ্য মর্যাদায় উদযাপন করা হবে। সেই সিদ্ধান্ত অনুসারে আগামীকাল অনুষ্ঠিত হতে চলেছে উত্তর-পূর্বাঞ্চলীয় পরিষদের সুবর্ণ জয়ন্তী সমারোহ।
আগামীকাল উত্তর-পূর্বাঞ্চলের কয়েকটি গুরুত্বপূর্ণ প্রকল্পের আনুষ্ঠানিক সূচনা করবেন প্রধানমন্ত্রী। এই প্রকল্পগুলির মধ্যে রয়েছে – শিলং-এর ইন্ডিয়ান ইনস্টিটিউট অফ ম্যানেজমেন্ট, উত্তর-পূর্বাঞ্চলীয় পরিষদ এবং মেঘালয়ের বিভিন্ন প্রকল্প ও কর্মসূচি। এছাড়া আরও কয়েকটি প্রকল্পের এদিন শিলান্যাস করবেন প্রধানমন্ত্রী। মেঘালয়ের ৪জি টাওয়ারগুলিকে তিনি উৎসর্গ করবেন জাতির উদ্দেশে।
এই উপলক্ষে প্রকাশিত হবে ‘গোল্ডেন ফুটপ্রিন্টস’ নামে একটি স্মারক গ্রন্থও। তাতে গত ৫০ বছরে উত্তর-পূর্বাঞ্চলীয় রাজ্যগুলির সার্বিক উন্নয়নে পরিষদের অবদানগুলি তুলে ধরা হবে। সুবর্ণ জয়ন্তী উদযাপনের মূল অনুষ্ঠানে প্রকাশিত হবে এই স্মারক গ্রন্থটি।
এই সুবর্ণ জয়ন্তী অনুষ্ঠানের মধ্য দিয়ে উত্তর-পূর্বাঞ্চলীয় পরিষদের সামনে আরও উন্নততর কাজ ও পরিষেবার এক নতুন মঞ্চ গড়ে উঠবে। গত পাঁচ দশক ধরে আটটি উত্তর-পূর্বাঞ্চলীয় রাজ্যের সার্বিক উন্নয়ন প্রচেষ্টার সঙ্গে পরিষদের যুক্ত থাকার একটি প্রামান্য দলিল হিসেবে এই অনুষ্ঠানটি বিশেষ তাৎপর্যময়।
(PG/SKD/DM/
স্বাস্থ্যওপরিবারকল্যাণমন্ত্রক
রাজ্য/ কেন্দ্রশাসিত অঞ্চলগুলিতে কোভিড-১৯ টিকার যোগান সম্পর্কিত সর্বশেষ তথ্য
রাজ্য ও কেন্দ্রশাসিত অঞ্চলগুলিকে প্রায় ১৯২ কোটি ২৭ লক্ষেরও বেশি টিকার ডোজ পাঠানো হয়েছে
রাজ্য/ কেন্দ্রশাসিত অঞ্চলগুলির কাছে ২০ কোটি ৫২ লক্ষেরও বেশি অব্যবহৃত টিকার ডোজ রয়েছে
নতুন দিল্লি, ১৯ এপ্রিল, ২০২২
কেন্দ্রীয় সরকার দেশ জুড়ে কোভিড-১৯ টিকাকরণে গতি ও পরিধি সম্প্রসারণে অঙ্গীকারবদ্ধ। দেশব্যাপী কোভিড-১৯ টিকাকরণের সূচনা হয় ২০২১ – এর ১৬ই জানুয়ারি। অবশ্য, সর্বজনীন কোভিড-১৯ টিকাকরণ শুরু হয় ২০২১ – এর ২১শে জুন থেকে। অধিক সংখ্যায় টিকার যোগান, রাজ্য/ কেন্দ্রশাসিত অঞ্চলগুলিতে আগাম পরিকল্পনা গ্রহণে আগেভাগেই পর্যাপ্ত টিকা সরবরাহ এবং টিকা সরবরাহ-শৃঙ্খলকে আরও সুবিন্যস্ত করার মাধ্যমে টিকাকরণ অভিযানে সার্বিক অগ্রগতি হয়েছে।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার বিনামূল্যে রাজ্য/ কেন্দ্রশাসিত অঞ্চলগুলিকে কোভিড টিকা দিয়ে আসছে। সর্বজনীন কোভিড-১৯ টিকাকরণ অভিযানে নতুন পর্যায়ে কেন্দ্রীয় সরকার টিকা উৎপাদক সংস্থাগুলির কাছ থেকে ৭৫ শতাংশ টিকা সংগ্রহ করে, তা নিখরচায় রাজ্য/ কেন্দ্রশাসিত অঞ্চলগুলিকে সরবরাহ করে থাকে।
কেন্দ্রীয় সরকারের পক্ষ থেকে এবং রাজ্যের টিকা সংগ্রহকারী এজেন্সির মাধ্যমে সরাসরি সংগৃহীত ১৯২ কোটি ২৭ লক্ষ ২৩ হাজার ৬২৫টি টিকার ডোজ বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করা হয়েছে।
রাজ্য ও কেন্দ্রশাসিত অঞ্চলগুলির কাছে এখনও ২০ কোটি ৫২ লক্ষ ৭ হাজার ২৬১টি টিকার ডোজ হাতে রয়েছে।
CG/SS/SKD/
(Visitor Counter : 96
প্রধানমন্ত্রীরদপ্তর
দৈনিক জাগরণ গোষ্ঠীর চেয়ারম্যান যোগেন্দ্র মোহন গুপ্তার প্রয়াণে প্রধানমন্ত্রীর শোকপ্রকাশ
নতুনদিল্লি, ১৫ই অক্টোবর, ২০২১
প্রধানমন্ত্রী শ্রী নরেন্দ্র মোদী দৈনিক জাগরণ গোষ্ঠীর চেয়ারম্যান যোগেন্দ্র মোহন গুপ্তাজির প্রয়াণে গভীর শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন, “দৈনিক জাগরণ গোষ্ঠীর চেয়ারম্যান যোগেন্দ্র মোহন গুপ্তাজির প্রয়াণে আমি অত্যন্ত মর্মাহত। তাঁর প্রয়াণ শিল্প, সাহিত্য ও সাংবাদিকতা জগতের পক্ষে এক অপূরণীয় ক্ষতি। শোকের এই সময়ে তাঁর পরিবার পরিজনকে সমবেদনা জানাই। ওঁ শান্তি !”
CG/CB/SFS
(
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী টেলিফোনে নেপালের মহামান্য প্রধানমন্ত্রী শের বাহাদুর দেউবার সঙ্গে সৌজন্য বিনিময় করেছেন
নতুন দিল্লি, ১৯ জুলাই, ২০২১
প্রধানমন্ত্রী শ্রী নরেন্দ্র মোদী আজ নেপালের মহামান্য প্রধানমন্ত্রী শের বাহাদুর দেউবাকে টেলিফোন করে সে দেশের প্রধানমন্ত্রী নির্বাচিত হওয়ায় অভিনন্দন জানিয়েছেন। নেপালের সংসদে আস্থা ভোটে শ্রী শের বাহাদুর দেউবা প্রধানমন্ত্রী হিসেবে নির্বাচিত হয়েছেন।
ভারত ও নেপালের মধ্যে বন্ধুত্বকে স্বীকৃতি জানিয়ে দু'দেশের জনগণের যোগসুত্র গুলির কথা স্মরণ করে প্রধানমন্ত্রী উভয় দেশের মধ্যে দ্বিপাক্ষিক সহযোগিতা বৃদ্ধির প্রতি গুরুত্বারোপ করেছেন।
ভারতের প্রধানমন্ত্রী শ্রী মোদী এবং নেপালের প্রধানমন্ত্রী শ্রী দেউবা বর্তমান করোনা জনিত অতিমারি পরিস্থিতিতে দু'দেশের মধ্যে পারস্পরিক সম্পর্ক কিভাবে সুদৃঢ় করা যায় তা নিয়েও আলোচনা করেন।
CG/ SB
(
প্রধানমন্ত্রীরদপ্তর
অরুণাচল প্রদেশে ২৫৪টি ৪জি মোবাইল টাওয়ার বসানোয় প্রধানমন্ত্রীর সন্তোষ প্রকাশ
নয়াদিল্লি, ২৩ এপ্রিল, ২০২৩
প্রধানমন্ত্রী শ্রী নরেন্দ্র মোদী অরুণাচল প্রদেশে ২৫৪টি ৪জি মোবাইল টাওয়ার বসানোয় সন্তোষ প্রকাশ করেছেন।
কেন্দ্রীয় মন্ত্রী শ্রী কিরেন রিজিজু এক ট্যুইট বার্তায় জানিয়েছেন, অরুণাচল প্রদেশের ২৫৪টি ৪জি মোবাইল টাওয়ার জাতির উদ্দেশে উৎসর্গ করা হয়েছে। এর ফলে ৩৩৬টি প্রত্যন্ত গ্রামে ইন্টারনেট পরিষেবা পৌঁছে দেওয়া হল। সংশ্লিষ্ট গ্রামগুলির জনসাধারণের জীবনযাত্রায় পরিবর্তন আসবে।
কেন্দ্রীয় মন্ত্রীর ট্যুইটের প্রত্যুত্তরে প্রধানমন্ত্রী বলেছেন;
“অরুণাচল প্রদেশে যোগাযোগ ব্যবস্থার আরও উন্নতি হওয়া, দারুণ এক খবর।”
(PG/CB/NS